Diari Oficial de la Generalitat Valenciana


Sumari del DOGV 9741, del 07-12-2023 (2023/12292)

RESOLUCIÓ d'1 de desembre de 2023, del vicepresident primer i conseller de Cultura i Esport, per la qual modifica parcialment la Resolució de 8 de setembre de 2023, de creació del Registre General de la Vicepresidència Primera i Conselleria de Cultura i Esport.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9741

Data del DOGV
:   07-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12345


Data del document
:   01-12-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Anàlisi jurídica

 Descriptors 

:   * Vicepresidència Primera i Conselleria de Cultura i Esport

RESOLUCIÓ d'1 de desembre de 2023, del vicepresident primer i conseller de Cultura i Esport, per la qual modifica parcialment la Resolució de 8 de setembre de 2023, de creació del Registre General de la Vicepresidència Primera i Conselleria de Cultura i Esport. [2023/12754]  
Per Resolució de 8 de setembre de 2023, del vicepresident primer i conseller de Cultura i Esport, es va procedir a la creació del Registre General de la Vicepresidència Primera i Conselleria de Cultura i Esport, amb ubicació en el passeig de l'Albereda, número 16, de València, CP 46412 (resolució publicada en el DOGV núm. 9683/14.09.2023, i correcció d'errades en el DOGV núm. 9692/27.09.2023).  
  
A conseqüència del trasllat de la Secretaria General Administrativa de la Vicepresidència Primera i Conselleria de Cultura i Esport a les dependències situades al Palau dels Català de Valeriola, plaça de Nules, número 2 de València, es fa necessari modificar la ubicació del Registre General a aquesta nova ubicació.  
En virtut d'això, i d'acord amb el que es preveu en l'article 16.1 de la Llei 39/2015, d'1 d'octubre, del procediment administratiu comú de les administracions públiques, i els articles 17 i 18 del Decret 191/2014, de 14 de novembre, del Consell, pel qual es regulen l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat, resolc:  
  
  
Primer  
Modificar la seu del Registre General de la Vicepresidència Primera i Conselleria de Cultura i Esport, que quedarà situat a la plaça de Nules, número 2, CP 46654, de València, amb les funcions que li atribueix l'article 19 del Decret 191/2014, de 14 de novembre, del Consell, pel qual es regulen l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat.  
  
Segon  
Ordenar la publicació de la present resolució en el Diari Oficial de la Generalitat Valenciana, per raons d'interés públic, així com en el portal corporatiu de la Generalitat, i donar-ne difusió pels mitjans que es considere oportú.  
  
València, 1 de desembre de 2023.- El vicepresident primer i conseller de Cultura i Esport: Vicente José Barrera Simó.